110 Euroopa Liidu Teataja 11/44. kd 32002R2094 28.11.2002 EUROOPA ÜHENDUSTE TEATAJA L 323/21 NÕUKOGU MÄÄRUS (EÜ) nr 2094/2002, 26. november 2002, millega kehtestatakse Indiast pärit tekstureeritud polüesterfilamentlõnga impordi suhtes lõplik tasakaalustav tollimaks ja lõpetatakse Indoneesiast pärit tekstureeritud polüesterfilamentlõnga importi käsitlev menetlus EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 6. oktoobri 1997. aasta määrust (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed, (*) eriti selle artikleid 14 ja 15, võttes arvesse komisjoni ettepanekut, mis esitati pärast konsulteerimist nõuandekomiteega, ning arvestades järgmist: A. AJUTISED MEETMED (1) — Komisjoni määrusega (EÜ) nr 1411/2002 (2) (edaspidi “ajutine määrus”) kehtestati ajutine tasakaalustav tollimaks Indiast pärit CN-koodi 5402 33 00 alla kuuluva tekstureeritud polüesterfilamentlõnga ühendusse importimise suhtes. Indoneesiale määratud subsiidiumi summa oli de minimis ning seetõttu kõnealuse maa suhtes ajutist tasakaalustavat tollimaksu ei kehtestatud. (2) — Samalajal kehtestas komisjon määrusega (EÜ) nr 1412/2002 (3) ajutise dumpinguvastase tollimaksu Indiast pärit tekstureeritud polüesterfilamentlõnga impordi suhtes. (3) Tuletatakse meelde, et subsideerimise ja kahju uurimine hõlmas ajavahemikku 1. oktoobrist 2000 kuni 30. septembrini 2001 (uurimisperiood). Ajutises määruses avastati tehniline viga ning on kinnitust leidnud, nagu ilmneb järgmistest tabelitest, et kahju analüüsi seisukohalt asjakohaste suundumuste uurimine hõlmas ajavahemikku 1. jaanuarist 1996 (mitte 1. oktoobrist 1997, nagu esitatakse ajutises määruses) kuni uurimisperioodi lõpuni (vaatlusalune periood). See periood valiti ühenduse tootmisharu majandusliku olukorra arengu üldanalüüsi põhjal, arvesse võttes Indoneesiast, Malaisiast, Taiwanist ja Taist pärit impordi suhtes 1996. aastal kasutuselevõetud dumpinguvastaste abinõude mõju. B. JÄRGNENUD MENETLUS (4) Pärast oluliste faktide ja kaalutluste avaldamist, mille põhjal otsustati kehtestada ajutised meetmed, esitas mitu huvitatud asjaosalist kirjalikke märkusi. Kooskõlas määruse (EÜ) nr 2026/97 (edaspidi “algmäärus”) artikli 11 lõikega 5 anti kõigile huvitatud asjaosalistele, kes seda taotlesid, võimalus esitada komisjonile oma selgitused. (5) > Komisjon jätkas lõplike järelduste tegemiseks vajaliku teabe hankimist ja selle õigsuse kontrollimist. (6) Kõikidele asjaosalistele tehti teatavaks peamised asjaolud ja kaalutlused, mille põhjal kavatseti anda lõpliku tasakaalustava tollimaksu kehtestamise soovitus ja nõuda lõplikult sisse ajutise tollimaksuna tagatiseks antud summad. Peale selle anti neile aega esitada pärast kõnealust teatavakstegemist oma märkused. (1) EÜTL 288, 21.10.1997, lk 1. Määrust on muudetud määrusega (EÜ) nr 1973/2002 (EÜT L 305, 7.11.2002, lk 4). (?2) EÜTL 205, 2.8.2002, lk 26. (7) EÜTL 205, 2.8.2002, lk 50.